Pariečės–Druskininkų geležinkelis

Pariečės–Druskininkų geležinkelis – buvusi geležinkelio linija, nutiesta XX a. tarpukariu tuometinėje Lenkijoje nuo Pariečės iki Druskininkų. Šiaurinis ruožas, buvęs Lietuvos teritorijoje, yra išardytas, pietinis Baltarusijoje išlikęs.

 Istorija 

Geležinkelis iki Druskininkų nutiestas XX a. tarpukariu Lenkijos valdžios iniciatyva, kadangi Druskininkai buvo svarbus kurortas, be to, jį labai mėgo Lenkijos maršalas Juozapas Pilsudskis. Linija nutiesta 1934 m., Druskininkų stotis buvo iškilmingai atidaryta 1934 m. spalio 7 d., į ją atvažiavo traukinys „Os 24“, buvo laikomos iškilmingos mišios.Otwarcie linii kolejowej Porzecze - Druskieniki.  Szukajwarchiwach.gov.pl (tikrinta 2023-10-20).

Ruožas veikė 1934–2000 m. ir keliskart keitė priklausomybę: iš pradžių 1934–1939 m. priklausė Lenkijai, 1939–1945 m. II pasaulinio karo suiručių metu priklausė TSRS ir Vokietijai, 1945–1990 m. buvo TSRS sudėtyje (šiaurinė dalis – Lietuvos TSR, pietinė dalis – Baltarusijos TSR). Žlugus TSRS, ruožas tapo tarptautiniu, kadangi šiaurinė dalis priklausė nepriklausomai Lietuvai, o pietinė – Baltarusijai. 2000 m. rugpjūčio 21 d. traukinių eismas ruožu „Druskininkai – Valstybės siena” buvo nutrauktas.Nijolė Paserbskienė. Ar važiuos traukiniai į Druskininkus?  Savaitraštis „Druskonis“, 2000 m. Nr. 21 (554). Ruožas uždarytas kaip nepakankamai rentabilus ir nepatogus Lietuvai, kadangi patekti į Druskininkus per Lietuvos geležinkelius buvo įmanoma tik pravažiuojant pro Baltarusiją.

2020 m. Lietuvos susisiekimo ministerija buvo pasiūliusi iniciatyvą atkurti Druskininkų–Gardino geležinkelio ruožą. Darytos prielaidos, kad atkūrus šią liniją būtų kuriama ilgalaikė ekonominė nauda Lietuvai, AB „Lietuvos geležinkeliai“ įmonių grupei ir Druskininkų savivaldybei.Siūloma atkurti geležinkelio liniją į Gardiną. 2020-05-12, Alkas.lt (tikrinta 2023-10-20). Vėžės atstatymas nuo Marcinkonių iki Baltarusijos ir nutiesimas naujos nuo Druskininkų iki Pariečės kainuotų apie 20 mln. eurų, o Baltarusijos pusėje geležinkelio infrastruktūra sutvarkyta ir veikia.Svarsto atkurti geležinkelį į Baltarusiją: pasiektų ir Druskininkus, ir Gardiną. 2020-02-09, Lrt.lt (tikrinta 2023-10-20).

 Stotys 

Ruože buvo dvi stotys – Pariečės geležinkelio stotis ir Druskininkų geležinkelio stotis. Tarp jų 1939 m. minimos dvi stotelės – Jagódka ir Ondyna.Rozkład Polska, lato 1939, Str. 304-305, Tab. 514, 515, 516, 517, 519 Teigiama, kad šių stotelių pavadinimai suteikti J. Pilsudskio dukterų Jagódka ir Wandzia garbei.Dobroński A., 2006 — Słona Perła. Medyk Białostocki, 41/42, 6-7: 27–29.Miejsca związane z Józefem Piłsudskim na tle polsko-litewskich badań geośrodowiskowych. Researchgate.net (tikrinta 2023-10-20).Moje Kresy. Druskieniki - kurort marszałka cz. 1. Nto.pl (tikrinta 2023-10-20).

Sovietmečiu atsirado keletas papildomų stotelių Baltarusijos teritorijoje. Ruože buvusios stotys ir stotelės, nurodant atstumą nuo Pariečės stoties:
 0,0 km Pariečės GS
 4,4 km Čarnuchos GS
 6,6 km Nastauniko GS
 7,0 km Jahodkos GS
 12,0 km Ondynos GS
 17,9 km Druskininkų GS

 Šaltiniai 

 Nuorodos 
 Участок Поречье — Учитель (Railwayz.info)
 Участок Госграница - Друскининкай (Railwayz.info)
 Traukinys „Lietuva“ Pariečėje youtube.com (ištrauka iš filmo „Mano vardas Arlekinas“, 1998)

Kategorija:Baltarusijos geležinkeliai
Kategorija:Lietuvos geležinkeliai